Diari Oficial de la Generalitat Valenciana


Sumari del DOGV 8252, del 12-03-2018 (2018/2322)

RESOLUCIÓ de 15 de febrer de 2018, del director general de Centres i Personal Docent, per la qual s'inclou un aspirant en la llista d'aspirants seleccionats en el procediment selectiu per a l'ingrés en el cos de professors d'Ensenyament Secundari convocat per l'Ordre 46/2015, de 4 de maig, de la Conselleria d'Educació, Cultura i Esport.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8252

Data del DOGV
:   12-03-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/2322


Data del document
:   15-02-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 15 de febrer de 2018, del director general de Centres i Personal Docent, per la qual s'inclou un aspirant en la llista d'aspirants seleccionats en el procediment selectiu per a l'ingrés en el cos de professors d'Ensenyament Secundari convocat per l'Ordre 46/2015, de 4 de maig, de la Conselleria d'Educació, Cultura i Esport. [2018/2322]  
  
Per mitjà de l'Ordre 46/2015, de 4 de maig, de la Conselleria d'Educació, Cultura i Esport (DOGV 7519, 6 de maig), es va convocar un procediment selectiu per a l'ingrés en el cos de professors d'Ensenyament Secundari, en el qual va participar Juan Pedro Miralles Martínez per l'especialitat d'Educació Física.  
Una vegada publicats, el 21 de juliol de 2015, els llistats definitius de la puntuació atorgada als aspirants, el senyor Miralles Martínez hi apareix amb una nota global de 8,4057 punts. Com que no va ser seleccionat en el procediment, va interposar un recurs contenciós administratiu davant del Tribunal Superior de Justícia de la Comunitat Valenciana, que va dictar la Sentència número 515/2017, de data 16 de novembre de 2017, en la sentència de la qual afirma:  
«Estimem el recurs número 389/2017, interposat per Juan Pedro Miralles Martínez contra la Resolució de 5 de febrer de 2016, del cap del Servei de Gestió i Règim Jurídic de Personal Docent, desestimatòria del recurs d'alçada interposat contra la Resolució de 21 de juliol de 2015, per la qual es va fer pública la llista d'aspirants seleccionats en el procés selectiu al cos de professors d'Ensenyament Secundari en l'especialitat d'Educació Física, resolució que s'anul·la i deixa sense efecte; es reconeix com a situació jurídica individualitzada el dret del recurrent que se li valore amb la puntuació de 0,2000, amb els drets econòmics i administratius corresponents.»  
  
Després d'aplicar la puntuació reconeguda judicialment en l'apartat 2.4.5 del barem de mèrits, i de fer la ponderació prevista en la base 9 de la convocatòria, el senyor Miralles Martínez obté una puntuació global de 8,4723 punts, i és, per tant, aspirant seleccionat.  
  
En virtut de tot això, resolc:  
  
Primer  
Incloure Juan Pedro Miralles Martínez en la llista d'aspirants que han superat el procediment selectiu convocat per l'Ordre 46/2015, de 4 de maig de 2015, per a l'ingrés en el cos de professors d'Ensenyament Secundari per l'especialitat d'Educació Física, amb una puntuació total de 8,4723 punts.  
  
Segon  
Modificar la Resolució de 7 de setembre de 2015, de la Direcció General de Centres i Personal Docent (DOGV 7621, 23 de setembre), per la qual es nomenen funcionaris en pràctiques del cos de professors d'Ensenyament Secundari els aspirants seleccionats en el procediment selectiu esmentat, en el sentit d'incloure-hi Juan Pedro Miralles Martínez. El nomenament està condicionat al compliment per part de l'aspirant dels requisits exigits en la base 2 de la convocatòria, cosa que es verificarà per mitjà de l'examen de la documentació que s'estableix en la base 10 d'aquesta, la qual haurà de presentar en el termini d'un mes a comptar des de l'endemà de la publicació d'aquesta resolució en el Diari Oficial de la Generalitat Valenciana.  
  
  
Tercer  
Atés que la realització del període de pràctiques forma part del procés selectiu per a comprovar l'aptitud per a la docència dels aspirants seleccionats, i atés que la duració d'aquest període, segons la base 12.2 de la convocatòria, és d'un curs escolar, el senyor Miralles Martínez haurà d'incorporar-se per a realitzar-lo durant el pròxim curs 2018-2019, en els termes regulats en la Resolució de 8 d'octubre de 2015, de la Direcció General de Centres i Personal Docent (DOGV 7640, 21 d'octubre), per la qual es regula la fase de pràctiques dels aspirants seleccionats en els procediments selectius per a l'ingrés en els cossos docents convocats per les ordres 45/2015 i 46/2015.  
  
Contra aquesta resolució, les parts legitimades podran promoure un incident d'execució de sentència davant del Tribunal Superior de Justícia de la Comunitat Valenciana, de conformitat amb el que disposen els articles 109 i concordants de la Llei 29/1998, de 13 de juliol, de la jurisdicció contenciosa administrativa.  
  
València, 15 de febrer de 2018.- El director general de Centres i Personal Docent: José Joaquín Carrión Candel.